संयन्त्रको औपचारिक बैठक सुरु हुनुअघि कोइरालाले बैठकमा भाग लिन गएका तीनै ठूला पार्टीका शीर्ष नेतालाई आफ्नो बेडरुममा बोलाउनुभयो। कोइरालाकै सजिलोका लागि त्यहाँ नै बैठकको आयोजना गरिँदै आएको थियो। र, उहाँले थोरै समयका लागि भए पनि बैठकमा भाग लिने गर्नुभएको थियो। तर, त्यसदिन कोइराला बैठकमा नआई माओवादी अध्यक्ष पुष्पकमल दाहाल (प्रचण्ड), उपाध्यक्ष नारायणकाजी श्रेष्ठ (प्रकाश), एमाले अध्यक्ष झलनाथ खनाल र वरिष्ठ नेता केपी शर्मा ओलीसहित कोइरालाको बेडरुममा पुगे।
